recursal/SuperWikiNEXT-32B huggingface dataset:
Η **Τύχη (Tyche)** είναι αστεροειδής της Κύριας Ζώνης Αστεροειδών. Ανακαλύφθηκε το 1886 από τον Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της προσωποποιήσεως της τύχης στην ελληνική μυθολογία. Η Τύχη έχει απόλυτο μέγεθος (όπως αυτό ορίζεται για το Ηλιακό Σύστημα) 8,5. Είναι το δεύτερο σε διαστάσεις μέλος της Οικογένειας αστεροειδών της Ευνομίας, μετά την ίδια την Ευνομία, αλλά καθώς κείται στα όρια αυτής της οικογένειας πιθανώς να μη ανήκει σε αυτή.

Φυσικά χαρακτηριστικά
---------------------

Η μέση διάμετρος της Τύχης υπολογίσθηκε σε 65 χλμ. ενώ η μάζα της εκτιμάται σε 400 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης) και το άλβεδό της είναι 0,168. Η Τύχη περιστρέφεται γύρω από τον εαυτό της με αβέβαιη περίοδο, που έχει εκτιμηθεί από 9,98 ως 10,04 ώρες. Η μέση θερμοκρασία στην επιφάνειά της εκτιμάται σε 104 βαθμούς C υπό το μηδέν, ενώ η μέγιστη σε -5 °C.

Παραπομπές
----------

1. ↑  *JPL Small-Body Database*. 2000258.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 257 Σιλεσία | 258 Τύχη | 259 Αλήθεια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
To **Socket 370**, (στα ελληνικά **Υποδοχή 370**, επίσης γνωστό και ως **PGA370**) αποτελεί το όνομα μιας συγκεκριμένης υποδοχής που χρησιμοποιείται για τους επεξεργαστές της Intel. Είναι κατασκευασμένο για προσωπικούς υπολογιστές και χρησιμοποιήθηκε (για πρώτη φορά) στον επεξεργαστή Pentium III και στη συνέχεια στους Celeron αντικαθιστώντας το προηγούμενης γενιάς, Slot 1. Ο αριθμός 370 που φέρει η ονομασία του, αναφέρεται στον αριθμό των οπών πάνω στις οποίες "κουμπώνουν" οι ακροδέκτες του επεξεργαστή. Στις μέρες μας, το socket 370 δεν χρησιμοποιείται πλέον (με λίγες εξαιρέσεις σε ορισμένα ενσωματωμένα συστήματα).

Τεχνικές προδιαγραφές
---------------------

Ο επεξεργαστής VIA C3 στα 1.2 GHz συμβατός με το socket-370
Αρχικά, το socket 370 χρησιμοποιήθηκε για πρώτη φορά από τους επεξεργαστές Celeron της Intel, αλλά στη συνέχεια χρησιμοποιήθηκε για ορισμένους επεξεργαστές Pentium III και για τον Cyrix III της Via-Cyrix. Ορισμένες μητρικές κάρτες που το ενσωμάτωναν επέτρεπαν διπλή διάταξη επεξεργαστών, ενώ άλλες ενσωμάτωναν και το socket 370 και το Slot 1 (υπήρχε περιορισμός για χρησιμοποίηση μόνο ενός από τα δυο).

Μηχανικά όρια φόρτου
--------------------

Οι περισσότεροι επεξεργαστές συμβατοί με τη συγκεκριμένη υποδοχή έχουν τα παρακάτω όρια μέγιστου επιτρεπτού φορτίου βάρους τα οποία δεν πρέπει να ξεπερνιούνται σε όποια κατάσταση και αν βρίσκεται. Αύξηση του φόρτου, είναι πιθανό να οδηγήσει σε ανεπανόρθωτη βλάβη του επεξεργαστή.

Τα όρια αυτά είναι αρκετά χαμηλά σε σύγκριση με τα όρια των επεξεργαστών συμβατών με το Socket 478. Ήταν τόσο μικρά, ώστε πολλοί χρήστες στη προσπάθειά τους να αλλάξουν ή να μετακινήσουν την ψύκτρα κατέληγαν να σπάσουν τον επεξεργαστή. Κάτι αντίστοιχο συνέβαινε και με το Socket A το οποίο είχε κατασκευαστεί να αντέχει ακόμα πιο μικρά βάρη.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών Intel |
| --- |
|  |
| Επεξεργαστές επιτραπέζιων Η/Υ | 
* DIP
* PLCC
* Socket 1
* Socket 2
* Socket 3
* Socket 4
* Socket 486
* Socket 5
* Socket 6
* Socket 7
* Slot 1
* Socket 370
* Socket 423
* Socket 478
* Socket 775
* Socket 495
* Socket 603
* Socket 604
* PAC418
* PAC611
* Itanium 2
* Socket B
* Socket H
* Socket J
* Socket N
* Socket T
 |  |
|  |
| Επεξεργαστές φορητών | 
* Socket 479
* Micro-FCBGA
* Socket M
* Socket P
 |
|  |
| Επεξεργαστές εξυπηρετητών | 
* Socket 8
* Slot 2
* Socket 603
* Socket 604
* Socket 771
 |

 |
Η **Ελευθερώτρια (Liberatrix)** είναι ένας αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,04. Ανακαλύφθηκε το 1872 από τους Γάλλους οπτικούς και αστρονόμους αδελφούς Πωλ και Προσπέρ Ανρύ, που παρατηρούσαν από το Παρίσι. Το όνομα του αστεροειδούς πιστεύεται ότι επιλέχθηκε για να μνημονεύσει την απελευθέρωση της Γαλλίας κατά την κατάρρευση της Δεύτερης Γαλλικής Αυτοκρατορίας το 1870. Μπορεί επίσης να τιμά τον πρώτο πρόεδρο της νέας Γαλλικής Δημοκρατίας, που εξασφάλισε τη σύναψη δανείου για την εξασφάλιση της αποχωρήσεως των πρωσικών στρατευμάτων από τη Γαλλία.

Τρεις επιπροσθήσεις αστέρων από την Ελευθερώτρια έχουν παρατηρηθεί μέχρι σήμερα, με την τελευταία στις 11 Δεκεμβρίου 2014, όταν ένας αστέρας 9ου μεγέθους αποκρύφθηκε όπως φαινόταν από μέρος της νότιας Καλιφόρνιας και του Μεξικού.

Φυσικά χαρακτηριστικά
---------------------

Η καμπύλη φωτός της Ελευθερώτριας εμφανίζει μεγάλη διακύμανση, κάτι που υποδεικνύει ότι το σχήμα της είναι επίμηκες ή πολύ ακανόνιστο. Η μέση διάμετρός της είναι 43,6 χλμ. Η μάζα της εκτιμάται σε 87 τρισεκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Ελευθερώτριας εκτιμάται σε 1,22 cm/sec², δηλαδή η βαρύτητα εκεί είναι 802 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 23,1 m/sec (83,2 χιλιόμετρα την ώρα).

Ο φασματικός τύπος της Ελευθερώτριας είναι **M** (με πιθανή αφθονία σε μέταλλα — σίδηρο και νικέλιο). Το γεωμετρικό άλβεδό της είναι 0,225 ± 0,026 και η μέση θερμοκρασία στην επιφάνειά της εκτιμάται σε 105 βαθμούς Κελσίου κάτω από το μηδέν.

Η Ελευθερώτρια περιστρέφεται γύρω από τον εαυτό της μία φορά κάθε 3 ώρες και 58 λεπτά.

Παραπομπές
----------

1. ↑  *JPL Small-Body Database*. 2000125.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 124 Άλκηστις | 125 Ελευθερώτρια | 126 Βελέδα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Μπρούσια (Brucia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,73. Ήταν ο πρώτος αστεροειδής στην Ιστορία που ανακαλύφθηκε από φωτογραφία, και όχι από οφθαλμοσκοπική παρατήρηση. Ανακαλύφθηκε το 1891 από τον Γερμανό αστρονόμο Μαξ Βολφ, που ήταν και ο εισηγητής της φωτογραφικής μεθόδου για την ανακάλυψη ουράνιων σωμάτων (με αστρογράφο) και παρατηρούσε από τη Χαϊδελβέργη. Η Μπρούσια υπήρξε ο πρώτος από τους 248 αστεροειδείς που ανεκάλυψε ο συγκεκριμένος αστρονόμος, και πήρε το όνομα της Αμερικανίδας ευεργέτιδας της Αστρονομίας Κάθριν Βολφ Μπρους, η οποία είχε δωρίσει 10.000 δολάρια της εποχής για την κατασκευή του διπλού αστρογράφου (τηλεσκοπίου) που χρησιμοποίησε ο Βολφ. Το περιήλιο της Μπρούσιας, εξαιτίας της μεγάλης εκκεντρότητας της τροχιάς της, βρίσκεται κοντύτερα στον Ήλιο από ό,τι ο πλανήτης Άρης.

Φυσικά χαρακτηριστικά
---------------------

Η μέση διάμετρος της Μπρούσιας υπολογίσθηκε σε 35,8 χιλιόμετρα, ενώ η μάζα της εκτιμάται σε 48 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης) και το άλβεδό της είναι 0,1765 (από δεδομένα του IRAS). Η Μπρούσια περιστρέφεται γύρω από τον εαυτό της μία φορά κάθε 9 ώρες και 28 λεπτά. Η μέση θερμοκρασία στην επιφάνειά της εκτιμάται σε 95 ως 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000323.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 322 Φαιώ | 323 Μπρούσια | 324 Βαμβέργη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το ***Brilliantovaya ruka*** (ρωσικά: *Бриллиантовая рука*, αγγλικά: ***The Diamond Arm***) είναι σοβιετική κωμική ταινία του 1969, σε σκηνοθεσία Λέονιντ Γκαϊντάι και σε σενάριο του ίδιου του σκηνοθέτη, το οποίο το έγραψε σε συνεργασία με τους Γιάκοβ Κοστικόφσκι και Μόρις Σλομπότσκοι. Πρωταγωνιστούν οι Γιούρι Νικούλιν, Άντρεϊ Μιρόνοφ, Ανατόλι Παπάνοφ, Νόνα Μοριντιούκοφα και Σβετλάνα Σβετλιτσάναγια.

Η ταινία θεωρείται από πολλούς η καλύτερη κωμική ρωσική ταινία. Βασίστηκε σε πραγματικά γεγονότα: την προσπάθεια ενός Ελβετού διαρρήκτη, ο οποίος ήθελε να μεταφέρει κλεμμένα κοσμήματα κρυμμένα σε έναν ορθοπεδικό νάρθηκα. Πρόκειται για μια από τις πιο επιτυχημένες ταινίες στη Σοβιετική Ένωση καθώς έκοψε περισσότερα από εβδομήντα έξι εκατομμύρια εισιτήρια.

Πλοκή
-----

Το αφεντικό μιας συμμορίας (γνωστός ως «ο Αρχηγός») θέλει να μεταφέρει λαθραία κοσμήματα από μια ξένη χώρα στη Σοβιετική Ένωση, κρυμμένα σε έναν ορθοπεδικό νάρθηκα. Ο άνθρωπος που θα μεταφέρει τα κοσμήματα είναι το πρωτοπαλίκαρό του, ο Κοζοντόγιεφ, που για το σκοπό αυτό ταξιδεύει στην Κωνσταντινούπολη με ένα κρουαζιερόπλοιο. Ο άνθρωπος που θα συναντούσε στην Τουρκία, δεν ήξερε πώς έμοιαζε, απλώς είχαν συμφωνήσει να πει μια λέξη ως σύνθημα. Από λάθος όμως νομίζουν ότι ο μεταφορέας δεν είναι ο Κοζοντόγιεφ αλλά ένας συνταξιδιώτης του, ο Γκορμπάνκοφ, και βάζουν στο χέρι του έναν νάρθηκα με τα κοσμήματα. Όταν το κρουαζιερόπλοιο επιστρέφει στη Σοβιετική Ένωση ο Γκορμπάνκοφ λέει στην αστυνομία ότι είχε γίνει. Ο αρχηγός της αστυνομίας χρησιμοποιεί τον Γκορμπάνκοφ ως δόλωμα για να συλλάβει τα μέλη της συμμορίας. Το μεγαλύτερο κομμάτι της ταινίας είναι οι προσπάθειες του Κοζοντόγιεφ και ενός άλλου μέλους της συμμορίας, του Lyolik, να πάρουν τον νάρθηκα με τα κοσμήματα από τον Γκορμπάνκοφ. Στο μεταξύ η σύζυγος του Γκορμπάνκοφ αρχίζει να υποψιάζεται ότι ο άντρας της ή δουλεύει για κάποιες μυστικές υπηρεσίες ή την απατά.

Διανομή
-------

* Γιούρι Νικούλιν... ως ο Σέμιον Σεμιόνοβιτς Γκορμπάνκοφ, ένας οικονομολόγος
* Νίνα Γκεμπρέσκοβα... ως η σύζυγος του Γκορμπάνκοφ
* Άντρεϊ Μιρόνοφ... ως Κοζόντογιεφ, ένας βοηθός του Αφεντικού
* Ανατόλι Παπάνοφ... ως βοηθός του Αφεντικού
* Νόνα Μοριντιούκοφα... ως Βαρβάρα
* Σβετλάνα Σβετλιτσάναγια... ως Άννα, μία femme fatale

Έκθεση
------

* Πρόσκληση στην πρεμιέρα της ταινίας στην Κεντρική Στέγη Γραμμάτων στις 18 Ιανουαρίου 1969Πρόσκληση στην πρεμιέρα της ταινίας στην Κεντρική Στέγη Γραμμάτων στις 18 Ιανουαρίου 1969
* Οι σκηνές του ψαρέματος γυρίστηκαν κοντά στο βράχο ΚίσελεφΟι σκηνές του ψαρέματος γυρίστηκαν κοντά στο βράχο Κίσελεφ
* Τοποθεσία γυρισμάτων για τα επεισόδια "Apotheke Chikanuk" στο Icheri Sheher (Παλιά Πόλη) στο Μπακού του ΑζερμπαϊτζάνΤοποθεσία γυρισμάτων για τα επεισόδια "Apotheke Chikanuk" στο Icheri Sheher (Παλιά Πόλη) στο Μπακού του Αζερμπαϊτζάν

Εξωτερικοί σύνδεσμοι
--------------------

* *Brilliantovaya ruka* στο AllMovie
* *Brilliantovaya ruka*   στην IMDb
* The Diamond Arm (with English subtitles)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η **Μέδουσα (Medusa)** είναι ένας αστεροειδής του εσώτατου τμήματος της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,79. Ανακαλύφθηκε το 1875 από τον Γάλλο αστρονόμο Ανρί Ζοζέφ Αναστάζ Περοτέν, που παρατηρούσε από την Τουλούζη, και έλαβε το όνομα της μυθικής Μέδουσας.

Την εποχή που ανακαλύφθηκε, η Μέδουσα ήταν με διαφορά ο μικρότερος αστεροειδής που είχε βρεθεί ως τότε (παρότι αυτό δεν ήταν γνωστό τότε). Υπήρξε επίσης ο πλησιέστερος στον `Ηλιο που είχε ανακαλυφθεί ως τότε (μέση απόσταση), σπάζοντας το «ρεκόρ» του 8 Χλωρίς. Μόλις το 1898 ανακαλύφθηκαν πλησιέστεροι στον `Ηλιο (και επομένως και στη Γη) αστεροειδείς, ο 433 Έρως και ο 434 Ουγγαρία.

Φυσικά χαρακτηριστικά
---------------------

Η μέση διάμετρος της Μέδουσας εκτιμάται σε 19,7 έως 23,7 χιλιόμετρα. Η μάζα της εκτιμάται σε 8 τρισεκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Μέδουσας εκτιμάται σε 0,55 cm/sec², δηλαδή η βαρύτητα εκεί είναι 1780 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 10,4 m/sec (37,4 χιλιόμετρα την ώρα).

Ο φασματικός τύπος της Μέδουσας είναι **S** (λιθώδης). Η μέση θερμοκρασία στην επιφάνειά της εκτιμάται σε 84 βαθμούς Κελσίου κάτω από το μηδέν.

Η Μέδουσα περιστρέφεται γύρω από τον εαυτό της μία φορά κάθε 26 ώρες και 1 ή 2 λεπτά, μια αρκετά αργή περιστροφή για αστεροειδή.

Παραπομπές
----------

1. ↑  2000149.
2. ↑  Pilcher, Frederick (Απρίλιος 2011): "Rotation Period Determinations for 25 Phocaea, 140 Siwa, 149 Medusa, 186 Celuta, 475 Ocllo, 574 Reginhild, and 603 Timandra", *The Minor Planet Bulletin*, τόμος 38 (2), σσ. 76-78

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 148 Γαλλία | 149 Μέδουσα | 150 Νούβα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Αλίκη (Alice)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,45. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Η Αλίκη ανήκει στην Οικογένεια αστεροειδών της Χλωρίδος

Φυσικά χαρακτηριστικά
---------------------

Οι διαστάσεις της Αλίκης υπολογίζονται σε 19×12×11 χιλιόμετρα (μέση διάμετρος 15 χλμ.), ενώ η μάζα της εκτιμάται σε 3,5 ως 5 τρισεκατομμύρια τόνους για μέση πυκνότητα 2.7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,208 (από δεδομένα του IRAS). Η Αλίκη περιστρέφεται γύρω από τον εαυτό της μία φορά κάθε 4 ώρες και 19 λεπτά, μία αρκετά γρήγορη περιστροφή, με άξονα περιστροφής κεκλιμένο κατά 35 μοίρες ως προς το επίπεδο της τροχιάς. Η μέση θερμοκρασία στην επιφάνεια της Αλίκης εκτιμάται σε 90 βαθμούς Κελσίου κάτω από το μηδέν, ενώ η μέγιστη μπορεί να φθάνει και τους -5 βαθμούς C.

Παραπομπές
----------

1. ↑  *JPL Small-Body Database*. 2000291.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 290 Μπρούνα | 291 Αλίκη | 292 Λουδοβίκα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
(c)Brain
**Brain** ονομάζεται μια ομάδα ιών τομέα εκκίνησης, η αρχική έκδοση των οποίων ήταν γνωστή ως το πρώτο μη ελεγχόμενο κακόβουλο λογισμικό για υπολογιστές. Ο ιός μολύνει τον τομέα εκκίνησης των δισκετών που έχουν διαμορφωθεί με το σύστημα αρχείων DOS FAT .

Ο ιός μολύνει τον υπολογιστή αντικαθιστώντας τον τομέα εκκίνησης με ένα αντίγραφο του. Ο πραγματικός τομέας εκκίνησης μετακινείται σε έναν άλλο τομέα, ο οποίος χαρακτηρίζεται ως ελαττωματικός. Οι μολυσμένες δισκέτες έχουν συνήθως τρία kBytes ελαττωματικών τομέων. Το όνομα του δίσκου αλλάζει σε (c) Brain. Οι μολυσμένες δισκέτες έχουν το ακόλουθο κείμενο στον τομέα εκκίνησης:

```
Welcome to the Dungeon (c) 1986 Brain & Amjads (pvt) Ltd VIRUS_SHOE RECORD V9.0 Dedicated to the dynamic memories of millions of viruses who are no longer with us today - Thanks GOODNESS!! BEWARE OF THE er..VIRUS : this program is catching program follows after these messages….$#@%$@!!
```

```
Welcome to the Dungeon © 1986 Basit & Amjads (pvt). BRAIN COMPUTER SERVICES 730 NIZAM
    BLOCK ALLAMA IQBAL TOWN LAHORE-PAKISTAN PHONE: 430791,443248,280530. Beware of this VIRUS.... Contact us for vaccination...
```

Ο Brain επινοήθηκε από δύο αδέλφια, τον Basit Farooq Alvi και τον Amjad Farooq Alvi, που ζούσαν στην πακιστανική πόλη Chahmiran της Λαχόρη. Οι αδελφοί είπαν στο περιοδικό Time ότι έγραψαν τον ιό για να προστατεύσουν το ιατρικό τους λογισμικό από πειρατεία και ότι προοριζόταν μόνο να χτυπήσει παραβάτες πνευματικών δικαιωμάτων.

Όταν οι αδελφοί άρχισαν να λαμβάνουν μεγάλο αριθμό κλήσεων από ανθρώπους στις Ηνωμένες Πολιτείες, τη Μεγάλη Βρετανία και αλλού που τους ζήτησαν να καθαρίσουν τα συστήματά τους, έμειναν έκπληκτοι και προσπάθησαν να εξηγήσουν στους αγανακτισμένους καλούντες ότι δεν είχαν κακές προθέσεις. Τελικά, τερμάτισαν την τηλεφωνική τους γραμμή και μετανόησαν που είχαν γνωστοποιήσει τα στοιχεία προσωπικής επικοινωνίας.
Η **Bridgestone Corporation** (ιαπωνικά: 株式会社ブリヂストン) είναι πολυεθνική εταιρεία κατασκευής εξαρτημάτων αυτοκινήτων και φορτηγών που ιδρύθηκε το 1931 από τον Σοτζίρο Ισιμπάσι στην πόλη της Κουρούμε στη Φουκουόκα της Ιαπωνίας. Η επωνυμία *Bridgestone* προέρχεται από μετάφραση και μεταφορά του Ισιμπάσι, που σημαίνει «πέτρινο γεφύρι» στα ιαπωνικά.

Ο όμιλος Bridgestone είχε 141 εγκαταστάσεις παραγωγής σε 24 χώρες το 2005. Από το 2015, η εταιρεία είναι ο μεγαλύτερος κατασκευαστής ελαστικών στον κόσμο, λίγο πάνω από τη Michelin.

Παραπομπές
----------

1. ↑  «Leading tyre manufacturers». *Tyrepress* (στα Αγγλικά). Ανακτήθηκε στις 29 Μαρτίου 2016.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167657525
* LCCN: n79002057
* ISNI: 0000 0001 1108 9344
* GND: 5082460-0
* NDL: 00277501
* NKC: pna2008447611

 |

 |
Ο **Τήλεφος (Telephus)** είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1991 από την Αμερικανίδα αστρονόμο Κάρολυν Σουμέικερ, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο ήρωα του Τρωικού Πολέμου, γιο του Ηρακλή.

Φυσικά χαρακτηριστικά
---------------------

Η μέση διάμετρος του Τηλέφου εκτιμάται σε 68,5 ± 1,2 χιλιόμετρα. Ο φασματικός τύπος του είναι αβέβαιος (**D** ή **C**), ενώ το γεωμετρικό άλβεδό του είναι 0,072. Ο Τήλεφος περιστρέφεται γύρω από τον εαυτό του μία φορά κάθε 9 ώρες και 31,5 λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  



Αστεροειδείς| 3062 Ρεν | 5264 Τήλεφος | 3064 Τσίμερ |
Το **2312** είναι ένα μυθιστόρημα σκληρής επιστημονικής φαντασίας του Αμερικανού συγγραφέα Kim Stanley Robinson, που δημοσιεύθηκε το 2012. Ορίστηκε το έτος 2312 όταν η κοινωνία έχει εξαπλωθεί σε όλο το Ηλιακό Σύστημα. Το μυθιστόρημα κέρδισε το Nebula Award for Best Novel του 2013.

Περίληψη υπόθεσης
-----------------

Το μυθιστόρημα έχει τοποθετήτε το έτος 2312, στη μεγάλη πόλη του Terminator στον Ερμή, το οποίο είναι χτισμένο σε γιγαντιαίες διαδρομές για να παραμένει συνεχώς στην κατοικήσιμη ζώνη του πλανήτη κοντά στη ζώνη τερματισμού. Η Swan Er Hong, καλλιτέχνης και πρώην σχεδιαστής αστεροειδούς τεράριουμ, θρηνεί για τον ξαφνικό θάνατο της γιαγιάς της, Alex, η οποία είχε μεγάλη επιρροή στους κατοίκους του Terminator. Μετά την πομπή της κηδείας, διοργανώνεται συνέδριο μεταξύ της οικογένειας και των στενών φίλων της Άλεξ, μερικοί από τους οποίους δεν έχει ακούσει ποτέ η Swan. Αυτό περιλαμβάνει τον Fitz Wahram, έναν ιθαγενή του φεγγαριού Τιτάνα, τον οποίο η Swan αντιπαθεί. Μετά το συνέδριο, η Swan αποφασίζει να κατευθυνθεί προς τον Io για να επισκεφθεί έναν άλλο φίλο της Alex, τον Wang, ο οποίος έχει σχεδιάσει ένα από τα μεγαλύτερα qubes ή κβαντικούς υπολογιστές. Ενώ η Swan επισκέπτεται τον Wang στο Io, μια προφανής επίθεση αποτυγχάνει. Σύντομα ακολουθεί μια επίθεση στον εξολοθρευτή. Ένας μετεωρίτης τεχνητής προέλευσης καταστρέφει τα ίχνη της πόλης, σταματώντας την πόλη και εκθέτοντάς την στον ήλιο, ουσιαστικά την βράζει. Καθώς η Swan ταξιδεύει, μαθαίνει περισσότερα για το μυστήριο γύρω από το θάνατο της γιαγιάς της και την καταστροφή της πατρίδας της Terminator. Με τους Wahram και Genette, η Swan ταξιδεύει σε όλο το ηλιακό σύστημα και διερευνά μια αυξανόμενη σειρά συνωμοσιών.

Ο Inspector Genette ανακαλύπτει τελικά πώς δημιουργήθηκε ο τεχνητός μετεωρίτης που κατέστρεψε το Terminator: κάποιος ξεκίνησε έναν μεγάλο αριθμό μικρότερων αντικειμένων σε τροχιές που τελικά θα τους αναγκάζονταν να συγκεντρωθούν πάνω από τον Ερμή, αλλά αρκετά χαμηλό ώστε το αμυντικό σύστημα του πλανήτη να μην μπορούσε να καταστρέψει το πλέον μεγάλο αντικείμενο στην ώρα του. Η πολυπλοκότητα της επίθεσης την οδηγεί να προσδιορίσει ότι πρέπει να έχουν χρησιμοποιηθεί κβαντικοί υπολογιστές.

Εν τω μεταξύ, η Swan και ο Wahram εμπλέκονται στην αποκατάσταση και εκ νέου ανοικοδόμηση της γης επιστρέφοντας χιλιάδες είδη από διαστημικά προσωρινά περιβάλλοντα στα οικιακά τους περιβάλλοντα στη Γη.

Παραπομπές
----------

1. ↑  "2012 Nebula Award Winners," Locus Magazine, May 18, 2013.
Η **Γκύπτις (Gyptis)** είναι ένας πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,83. Ανακαλύφθηκε το 1899 από τον Γάλλο αστρονόμο Ζερόμ Κοτζιά, που παρατηρούσε από τη Μασσαλία, και πήρε το όνομά της από το ομώνυμο γένος φυτών.

Φυσικά χαρακτηριστικά
---------------------

Οι διαστάσεις της Γκύπτις υπολογίσθηκαν σε 179 επί 150 χιλιόμετρα (από επιπρόσθηση στις 14 Οκτωβρίου 2007), με μέση διάμετρο 159,6 χιλιόμετρα (από δεδομένα του IRAS). Η μάζα της εκτιμάται σε 4,25 τετράκις εκατομμύρια τόνους για μέση πυκνότητα 2 gr/cm³, ενώ το 2004 η Kochetova εκτίμησε ότι η μάζα είναι στην πραγματικότητα 12,5 τετράκις εκατομμύρια τόνοι, με υψηλή μέση πυκνότητα (5,5 gr/cm³, παρόμοια δηλαδή με εκείνη της Γης). Ο φασματικός τύπος της είναι **C** (ανθρακούχος), ενώ το άλβεδό της είναι 0,051 (από δεδομένα του IRAS). Η Γκύπτις περιστρέφεται γύρω από τον εαυτό της μία φορά κάθε 6 ώρες και 13 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000444.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 443 Φωτογραφική | 444 Γκύπτις | 445 Έντνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η τροχιά της Χίλντας (πράσινη γραμμή) σε σχέση με την τροχιά του Δία (κόκκινη γραμμή). Οι ανοικτοί κόκκινοι κύκλοι είναι τα Λαγκρανζιανά σημεία του Δία, τα οποία προσεγγίζει κατά περιόδους η Χίλντα (σχήμα βασισμένο σε στοιχεία του έτους 2000).
Η **Χίλντα (Hilda)** είναι ένας πολύ μεγάλος σκουρόχρωμος αστεροειδής που κινείται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 7,48. Ανακαλύφθηκε το 1875 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από το βαφτιστικό όνομα μιας θυγατέρας του σύγχρονού του και συμπατριώτη του αστρονόμου, ιατρού και μαθηματικού Τέοντορ φον Οππόλτσερ.

Η Χίλντα έδωσε το όνομά της στην «Ομάδα της Χίλντας», μία κατηγορία αστεροειδών που έχουν παρόμοιες τροχιές σε μεγάλες αποστάσεις από τον Ήλιο (3,9 ως 4,0 AU). Η ομάδα αυτή δεν αποκαλείται «οικογένεια» αστεροειδών, καθώς τα μέλη της δεν έχουν κοινή καταγωγή, αλλά απλώς οι τροχιές τους είναι «κλειδωμένες» σε τροχιακό συντονισμό 2:3 με τον πλανήτη Δία.

Μία επιπρόσθηση αστέρα από τη Χίλντα παρατηρήθηκε από την Ιαπωνία στις 31 Δεκεμβρίου 2002.

Φυσικά χαρακτηριστικά
---------------------

Η μέση διάμετρος της Χίλντας εκτιμάται σε 170,63 χλμ. Η επίπεδη καμπύλη φωτός της φανερώνει ένα σχεδόν σφαιρικό σώμα. Η μάζα της εκτιμάται σε 1,5 τετράκις εκατομμύριο τόνους. Ο φασματικός τύπος της Χίλντας είναι **C** (ανθρακούχος). Το άλβεδό της είναι 0,062.
Η Χίλντα περιστρέφεται γύρω από τον εαυτό της μία φορά κάθε 5 ώρες και 7 λεπτά, μία σχετικώς γρήγορη περιστροφή για μεγάλο αστεροειδή.

Παραπομπές
----------

1. ↑  *JPL Small-Body Database*. 2000153.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 152 Αταλά | 153 Χίλντα | 154 Βέρθα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το ***Return to Monkey Island*** είναι βιντεοπαιχνίδι περιπέτειας του 2022, που σχεδιάστηκε από τον Ρον Γκίλμπερτ και εκδόθηκε από τηv Devolver Digital, Inc. σε συνεργασία με τη Lucasfilm Games. Είναι το έκτο παιχνίδι της σειράς *Monkey Island* και σχεδιάστηκε ως συνέχεια των δύο πρώτων παιχνιδιών, The Secret of Monkey Island και Monkey Island 2: LeChuck's Revenge.

Σενάριο
-------

Όπως και τα προηγούμενα παιχνίδια της σειράς, το Return to Monkey Island λαμβάνει χώρα σε φανταστικά νησιά της Καραϊβικής κατά τη χρυσή εποχή της πειρατείας, μετά τα συμβάντα του δεύτερου παιχνιδιού, LeChuck's Revenge. Κεντρική σεναριακή γραμμή αποτελεί η προσπάθεια του γνωστού ανίδεου και ερασιτέχνη πειρατή Guybrush Threepwood να αποκαλύψει μυστικό του «Νησιού των Πιθήκων». Στην πορεία του ο ήρωας του παιχνιδιού επισκέπτεται εκτός από γνωστές τοποθεσίες της σειράς, όπως τα νησιά Mêlée Island και Monkey Island, επίσης και άγνωστα μέρη όπως το κρύο Brr Muda και το Terror Island.

Ιστορικό δημοσίευσης
--------------------

Ο Ρον Γκίλμπερτ δημιούργησε για την Lucasfilm Games, μεταξύ άλλων, τα παιχνίδια Maniac Mansion το 1987 και The Secret of Monkey Island το 1990. Στα μέσα του 2016 αναζήτησε τα δικαιώματα των παιχνιδιών της σειράς Monkey Island και Maniac Mansion, αφού η Disney, η οποία είχε εξαγοράσει τη Lucasfilm και το τμήμα παιχνιδιών της το 2012, ανακοίνωσε την απόσυρσή της από την ανάπτυξη παιχνιδιών. Τον Απρίλιο του 2022 ανακοίνωσε στο Twitter το Return to Monkey Island ως συνέχεια των δύο πρώτων παιχνιδιών της σειράς.

Παραπομπές
----------

1. 1 2  *Steam*. 12  Σεπτεμβρίου 2003. 2060130. Ανακτήθηκε στις 21  Σεπτεμβρίου 2022.
2. ↑  Skrebels, Joe (23 Αυγούστου 2022). «Return to Monkey Island Gets September Release Date at Gamescom Opening Night Live». *IGN*. Ανακτήθηκε στις 3 Οκτωβρίου 2022.
3. 1 2  «Return to Monkey Island». *MobyGames*. Αρχειοθετήθηκε από το πρωτότυπο στις 8 Οκτωβρίου 2022. Ανακτήθηκε στις 3 Οκτωβρίου 2022.
4. ↑  Ron Gilbert Wants His Games Back From Disney, Too by Mike Futter, *www.gameinformer.com*, 23 Μαΐου 2016, ανακτήθηκε 5 Απριλίου 2022
5. ↑  Return to Monkey Island Is a New Sequel Coming from the Original Director by Joe Skrebels, *www.ign.com*, 4 Απριλίου 2022, ανακτήθηκε 5 Απριλίου 2022

Εξωτερικοί σύνδεσμοι
--------------------

* Επίσημη ιστοσελίδα
* *Return to Monkey Island* στην MobyGames (αγγλικά)
Ο **Έιμυ (Amy)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1981 από την Αμερικανίδα αστρονόμο Κάρολυν Σουμέικερ, που παρατηρούσε από το Αστεροσκοπείο του Πάλομαρ, που του έδωσε το όνομα μιας συγγενούς της, της Έιμυ Σουμέικερ Πρέσκοτ (*Amy Shoemaker Prescott*).

Φυσικά χαρακτηριστικά
---------------------

Η μέση διάμετρος του Έιμυ εκτιμάται σε 6,7 ± 0,1 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,125. Ο Έιμυ περιστρέφεται γύρω από τον εαυτό του μία φορά κάθε 3 ώρες περίπου.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL


Αστεροειδείς| 3374 Ναμύρ | 3375 Έιμυ | 3376 Αρμαντχάμερ |
Η **Δωροθέα (Dorothea)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τη γερμανικής καταγωγής Αμερικανίδα αστρονόμο Ντοροτέα Κλούμπκε, που σταδιοδρόμησε στη Γαλλία.

Φυσικά χαρακτηριστικά
---------------------

Η μέση διάμετρος της Δωροθέας υπολογίσθηκε σε 38,2 χιλιόμετρα (από δεδομένα του IRAS), ενώ η μάζα της εκτιμάται σε 58,6 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,243 (από δεδομένα του IRAS). Η Δωροθέα περιστρέφεται γύρω από τον εαυτό της μία φορά κάθε 5,5 ώρες. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000339.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 338 Μπουντρόζα | 339 Δωροθέα | 340 Εδουάρδα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **31η Μηχανοκίνητη Ταξιαρχία** (31η Μ/Κ ΤΑΞ «Κάμια») είναι στρατιωτικός σχηματισμός του Ελληνικού Στρατού με έδρα την Καβησό στις Φέρες του Έβρου. Βρίσκεται υπό τη διοίκηση της 12ης Μηχανοκίνητης Μεραρχίας Πεζικού.

Ιστορία
-------

Ο σχηματισμός συγκροτήθηκε στην Κοζάνη το 1914 ως 31ο Σύνταγμα Πεζικού (31ο ΣΠ) και τέθηκε υπό τη διοίκηση της 12ης Μεραρχίας Πεζικού. Ανασυγκροτήθηκε ως σχηματισμός επιπέδου ταξιαρχίας το 1946, όταν τέθηκε υπό τη διοίκηση της 11ης Μεραρχίας Πεζικού. Το 2000 πήρε την τιμητική ονομασία «Κάμια».

Έμβλημα
-------

Το έμβλημα της απεικονίζει την Ι.Μ. Κοσμοσώτηρας και έναν αετό που κρατά την επιγραφή ΒΗΡΑ. Στην κορυφή του θυρεού υπάρχει το ρητό *ΤΩΝ ΚΟΠΙΩΝΤΩΝ ΟΙ ΣΤΕΦΑΝΟΙ*.

Παραπομπές
----------

1. 1 2  31η Μ/Κ ΤΑΞΙΑΡΧΙΑ «Κάμια» Αρχειοθετήθηκε 2015-06-28 στο Wayback Machine. army.gr

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.
Το λογότυπο του συγκροτήματος γραμμένο με την γραμματοσειρά του εξωφύλλου του άλμπουμ.
Το **Revolution Radio**, είναι το δωδέκατο άλμπουμ του πανκ ροκ συγκροτήματος Green Day. Κυκλοφόρησε στις 7 Οκτωβρίου του 2016 Είναι το πρώτο άλμπουμ του συγκροτήματος από το 2009 στο οποίο συμμετέχουν μόνο τα 3 αρχικά μέλη του. (Ο Jason White έγινε μέλος της μπάντας το 2012 αλλά αργότερα επέστρεψε στην θέση του touring member χωρίς να έχει συμβάλει στην ηχογράφηση τραγουδιών) Το άλμπουμ πούλησε 95.000 κομμάτια την πρώτη εβδομάδα και έκανε το ντεμπούτο του στις Ηνωμένες Πολιτείες Αμερικής κατακτώντας την πρώτη θέση στο Billboard 200. Το Revolution Radio "σκόραρε" στην πρώτη θέση και σε άλλες χώρες όπως η Ηνωμένο Βασίλειο, Ιρλανδία, Ιταλία, Καναδάς, Νέα Ζηλανδία.

Παραπομπές
----------

1. ↑  Monroe, Jazz (11 Αυγούστου 2016). «Pitfchfork».
Ο **Κομπζόν (Kobzon)** είναι αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,5. Ανακαλύφθηκε το 1979 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας και του έδωσε το όνομα του Ουκρανού Σοβιετικού τραγουδιστή Ιόσιφ Νταβίντοβιτς Κομπζόν.

Αξιοσημείωτη είναι η πολύ μικρή κλίση της τροχιάς του Κομπζόν ως προς την εκλειπτική, μόλις 8΄ 11΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν.

Φυσικά χαρακτηριστικά
---------------------

Η μέση διάμετρος του Κομπζόν εκτιμάται σε 17,0 ± 0,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,061, είναι δηλαδή αρκετά σκουρόχρωμος. Ο Κομπζόν περιστρέφεται γύρω από τον εαυτό του μία φορά κάθε 8 έως 15 ώρες περίπου.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL

  


Αστεροειδείς| 3398 Στότμάγιερ | 3399 Κομπζόν | 3400 Αοτεαρόα |

|  |  |
| --- | --- |
| 

|  |
| --- |
| * Πύλη:Αστρονομία
* Πύλη:Ηλιακό Σύστημα
 |

 |
Η **EADS 3 Sigma** είναι το όνομα της εταιρίας από το 2002 όταν η Ευρωπαϊκή εταιρία EADS Group αγόρασε το πλειοψηφικό κομμάτι της 3 Σίγμα. Ιδρύθηκε το 1987 με έδρα την στην Αθήνα και εργοστάσιο στα Χανία.

  

Σχεδίασε, κατασκεύασε και εξήγαγε μεγάλο αριθμό μη επανδρωμένων αεροσκαφών μεταξύ των οποίων το EADS 3 Σίγμα Ίρις, το EADS 3 Σίγμα Αλκυών, το αεριωθούμενο EADS 3 Σίγμα Περσέας (το οποίο είχε μόνοκινητήρια και δικινητήρια έκδοση και το EADS 3 Σίγμα Νέαρχος, και ηλεκτρονικό εξοπλισμό. Επίσης σε θέματα έρευνας σε συνεργασία με Ελληνικά πανεπιστήμια, δραστηριοποιήθικε στα πεδία των κινητήρων και της ασύρματης τεχνολογίας καθοδήγηση.

Η εταιρία EADS 3 Sigma ανακοίνωσε τον Νοέμβριο του 2012 ότι η εταιρία μπηκε σε εκκαθαριση και δεν μπορεί να συνεχίσει την λειτουργεία της.
Οι **Yello** είναι ελβετικό ντουέτο της ηλεκτρονικής μουσικής.

Ιστορία
-------

Συγκροτήθηκαν στην Ζυρίχη στην δεκαετία του 1970 από τους Μπόρις Μπλανκ και Κάρλος Περόν. Γνωρίστηκαν σε ένα εργαστήριο αυτοκινήτων όπου ήλθαν για να ηχογραφήσουν μηχανές αυτοκινήτων. Αφού γνωρίστηκαν αποφάσισαν να πειραματιστούν και άρχισαν να κάνουν μουσική. Το 1978 γνώρισαν και τον Ντίτερ Μάγιερ που εργαζόταν σε κατάστημα δίσκων διατηρούσε τη μπάντα ονόματι *The Assholes*.

Το 1979 κυκλοφόρησαν το πρώτο του μάξι σινγκλ, και το 1980 πήγαν στην Αμερική για να βρουν παραγωγό. Εκεί έκλεισαν συμβόλαιο και κυκλοφόρησαν μερικές συνθέσεις τους. Με το *Bostich* έγιναν γνωστοί. Έκτοτε κυκλοφόρησαν το *Solid Pleasure* (1980) και *Claro que si* (1981). Ο Κάρλος Περόν αποχώρησε το 1983 μετά την ολοκλήρωση και του *You Gotta Say Yes To Another Excess* (1984). Στα μέσα της δεκαετίας του 1980 το συγκρότημα γνώρισε τεράστια επιτυχία και ανέβηκε στα Top 10.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
* The Yello Site
* Δισκογραφία στο Discogs
Η **Κοκτεμπελία (Turgenev)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1978 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά της από την κωμόπολη και γνωστό παραλιακό θέρετρο Κοκτεμπέλ της Κριμαίας.

Φυσικά χαρακτηριστικά
---------------------

Η μέση διάμετρος της Κοκτεμπελίας εκτιμάται σε μόλις 4,4 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,321 ± 0,057. Δεν είναι γνωστό με βεβαιότητα αν και με ποια περίοδο περιστρέφεται η Κοκτεμπελία γύρω από τον εαυτό της.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL


Αστεροειδείς| 3372 Μπράτυτσουκ | 3373 Κοκτεμπελία | 3374 Ναμύρ |
Το **Yokosuka K4Y** ήταν ιαπωνικό υδροπλάνο εκπαιδευτικό αεροσκάφος της δεκαετίας του 1930. Επρόκειτο για ένα μονοκινητήριο διθέσιο διπλάνο το οποίο παραγόταν από το 1933 μέχρι και το 1940, φθάνοντας τις 211 μονάδες συνολικά. Ήταν το βασικό υδροπλάνο βασικής εκπαίδευσης του Αυτοκρατορικού Ναυτικού κατά τη διάρκεια του Β΄ Παγκοσμίου Πολέμου.

Σχεδιασμός και ανάπτυξη
-----------------------

Το 1930 ζητήθηκε από την Yokosuka να αναπτύξει το αεροσκάφος που θα αντικαθιστούσε το βασικό μέχρι τότε εκπαιδευτικό υδροπλάνο του Ναυτικού, το ομόσταυλο Yokosuka K1Y, που είχε ενταχθεί σε υπηρεσία το 1925. Η σχεδιαστική ομάδα υπό τους Jiro Saha και Tamefumi Suzuki σχεδίασε ένα διπλάνο με ξύλινες πτέρυγες και άτρακτο κατασκευασμένη από συγκολλημένους ατσάλινους δοκούς, το πρώτο ιαπωνικό αεροσκάφος με άτρακτο τέτοιας δομής.

Κατασκευάστηκαν δύο πρωτότυπα· το αρχικό ολοκληρώθηκε και πέταξε για πρώτη φορά το 1930, με τον αερόψυκτο εν σειρά κινητήρα Hatakaze των 90 hp, ενώ έπειτα από την επιτυχή ολοκλήρωση των δοκιμών ακολούθησε το δεύτερο πρωτότυπο με αστεροειδή κινητήρα των 130 hp. Η εκδοχή με τον αστεροειδή κινητήρα εντάχθηκε τελικά σε παραγωγή.

Επιχειρησιακή ιστορία
---------------------

Η παραγωγή του K4Y άρχισε τον Μάιο του 1933 στη Φουκουόκα, όπου κατασκευάστηκαν 156 αεροσκάφη μέχρι το 1939, ενώ ακόμη 53 κατασκευάστηκαν από την Nippon Hikoki την περίοδο 1939–40.

Τα K4Y άρχισαν να αντικαθιστούν τα K1Y το 1933 και παρέμειναν τα βασικά αεροσκάφη αυτού του ρόλου στις τάξεις τις αεροπορίας του Ναυτικού σε όλη τη διάρκεια του Πολέμου του Ειρηνικού. Μερικά δόθηκαν επίσης σε πολιτικούς χρήστες.

Χρήστες
-------

Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

Παραπομπές
----------

1. ↑  Mikesh & Abe 1990, σελίδες 273, 277
2. 1 2 3 4  Mikesh & Abe 1990, σελ. 277
3. 1 2  Francillon 1970, σελ. 494

Βιβλιογραφία
------------

* Francillon, René J. (1970). *Japanese Aircraft of the Pacific War*. London: Putnam & Company Ltd. ISBN 0-370-00033-1.
* Mikesh, Robert C.· Abe, Shorzoe (1990). *Japanese Aircraft, 1910-1941*. London: Putnam Aeronautical Books. ISBN 0-85177-840-2.

Εξωτερικοί σύνδεσμοι
--------------------

* Πολυμέσα σχετικά με το θέμα  Yokosuka K4Y στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
 |

 |
Οι **ουσίες που αντιδρούν με το θειοβαρβιτουρικό οξύ** (**T**hio**b**arbituric **a**cid **r**eactive **s**ubstances, **TBARS)** σχηματίζονται ως παραπροϊόντα της υπεροξείδωσης των λιπιδίων (δηλαδή ως προϊόντα διάσπασης των λιπών) που μπορεί να ανιχνευθεί με την μέθοδο TBARS, χρησιμοποιώντας θειοβαρβιτουρικό οξύ ως αντιδραστήριο.

Επειδή οι δραστικές ρίζες οξυγόνου (ROS) έχουν εξαιρετικά σύντομο χρόνο ημιζωής, είναι δύσκολο να μετρηθούν άμεσα. Αντίθετα, αυτό που μπορεί να μετρηθεί είναι τα διάφορα προϊόντα της ζημιάς που προκαλείται από το οξειδωτικό στρες, όπως οι TBARS.

Ο προσδιορισμός των TBARS μετρά την μηλονική διαλδεΰδη (μαλονδιαλδεϋδη, MDA) που περιέχεται στο δείγμα, καθώς και την MDA που δημιουργείται από τις λιπιδικές υδροπεροξειδάσες κάτω από τις υδρολυτικές συνθήκες της αντίδρασης. Η MDA είναι ένα από τα πολλά χαμηλού μοριακού βάρους προϊόντα που σχηματίζονται μέσω της αποσύνθεσης συγκεκριμένων προϊόντων της υπεροξείδωσης των λιπιδίων. Η μέτρηση της MDA είναι λοιπόν μία φωτομετρική μέθοδος για τον προσδιορισμό του βαθμού υπεροξείδωσης των λιπιδίων. 

Ωστόσο, ορισμένα μόνο προϊόντα της υπεροξείδωσης των λιπιδίων παράγουν MDA και, επιπλέον, η MDA δεν είναι ούτε το μοναδικό τελικό προϊόν της σύνθεσης και αποσύνθεσης υπεροξειδίων των λιπιδίων, ούτε μια ουσία που παράγεται αποκλειστικά μέσω της υπεροξείδωσης των λιπιδίων. Αυτές και άλλες παραδοχές με βάση και την εκτεταμένη βιβλιογραφία σχετικά με την MDA, την δραστικότητα του θειοβαρβιτουρικού και την οξειδωτική αποικοδόμηση των λιπιδίων υποστηρίζουν το συμπέρασμα ότι ο προσδιορισμός της MDA και η μέθοδος του θειοβαρβιτουρικού μπορεί να αποτελέσει, στην καλύτερη περίπτωση, μία περιορισμένη και σχετικά εμπειρική μέθοδο για την μελέτη της πολύπλοκης διαδικασίας της υπεροξείδωσης των λιπιδίων. Η χρησιμοποίηση της ανάλυσης της MDA και/ή η μέθοδος του θειοβαρβιτουρικού και ερμηνεία της περιεχομένης σε δεδομένο δείγμα MDA απαιτούν προσοχή, διακριτικότητα και, ιδιαίτερα σε βιολογικά συστήματα, συσχετικά δεδομένα από άλλους δείκτες σχηματισμού και αποσύνθεσης υπεροξειδίων των λιπιδίων.

Παραπομπές
----------

1. ↑  Pryor, William (1991). «The antioxidant nutrients and disease prevention— what, do we know and what, do we need to find out?». *Am J Clin Nulr* **53** (1 Suppl): 391S–393S. PMID 1985418. .
2. ↑  Trevisan, M; Browne, R; Ram, M; Muti, P; Freudenheim, J; Carosella, AM; Armstrong, D (2001). «Correlates of Markers of Oxidative Status in the General Population». *Am. J. Epidemiol* **154**: 348–56. doi:10.1093/aje/154.4.348. PMID 11495858. .
3. ↑  Janero (1990). «Malondialdehyde and thiobarbituric acid-reactivity as diagnostic indices of lipid peroxidation and peroxidative tissue injury». *Free Radic Biol Med* **9** (6): 515–40. doi:10.1016/0891-5849(90)90131-2. PMID 2079232. .
Το "**Break Free**" είναι τραγούδι από την Αμερικανίδα τραγουδίστρια Αριάνα Γκράντε με συνεργάτη τον ρωσογερμανό μουσικό παραγωγό Zedd. Γράφτηκε από τον Σαβάν Κοτέτσα και έκανε πρεμιέρα στις 2 Ιουλίου 2014 στην εκπομπή Total Ariana Live του MTV. Το τραγούδι έγινε διαθέσιμο για ψηφιακή λήψη αργότερα εκείνη την ημέρα. Μουσικά, το τραγούδι ανήκει στην ηλεκτρονική χορευτική μουσική και την ηλεκτρονική μουσική, ένα νέο είδος για την Γκράντε που γράφει κυρίως μουσική ποπ και R&B.

Παραπομπές
----------

1. ↑  «Listen to Ariana Grande Go EDM with Zedd on 'Break Free'». Radio.com. 2 Ιουλίου 2014. Αρχειοθετήθηκε από το πρωτότυπο στις 8 Ιουλίου 2014. Ανακτήθηκε στις 3 Ιουλίου 2014.
2. ↑  Villa, Lucas. "Listen: Zedd helps Ariana Grande 'Break Free' on new dance track", *AXS*. Retrieved July 3, 2014.
3. ↑  «Ariana Grande: 'Break Free' (ft. Zedd)». *Pitchfork*. Ανακτήθηκε στις 23 Σεπτεμβρίου 2014.
Η **Μύρρα (Myrrha)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,25. Ανακαλύφθηκε το 1894 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και ονομάσθηκε έτσι από το άλλο όνομα της Σμύρνας, της μυθικής μητέρας του Αδώνιδος.

Στις 13 Ιανουαρίου 1991 ο αστέρας Αλένα (γ Διδύμων) είχε μία επιπρόσθηση από τη Μύρρα. Αυτή ήταν η επιπρόσθηση του λαμπρότερου αστέρα από αστεροειδή που σημειώθηκε ποτέ, και παρατηρήθηκε από την Ιαπωνία και την Κίνα. Με βάση αυτό το γεγονός προσδιορίσθηκε το σχήμα και οι διαστάσεις της Μύρρας, καθώς και η διεύθυνση του άξονα περιστροφής της.

Φυσικά χαρακτηριστικά
---------------------

Οι διαστάσεις της Μύρρας υπολογίσθηκαν σε 147,2 × 126,6 χιλιόμετρα (από δεδομένα της επιπροσθήσεως του Αλένα, ενώ ο IRAS έδωσε 121 km), ενώ η μάζα της εκτιμάται σε 2 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,061 (από δεδομένα του IRAS). Η Μύρρα περιστρέφεται γύρω από τον εαυτό της μία φορά κάθε 5 ώρες και 44 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000381.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα
* Ερευνητική εργασία ειδικά για την επιπρόσθηση του 1991

  


Αστεροειδείς| 380 Εμπιστοσύνη | 381 Μύρρα | 382 Δωδώνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Μελουζίνα (Melusina)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,13. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τη Μελουζίνα ή Μελουσίνα, μια νεράιδα-γοργόνα των μεσαιωνικών ευρωπαϊκών θρύλων.

Φυσικά χαρακτηριστικά
---------------------

Η διάμετρος της Μελουζίνας υπολογίσθηκε σε 95,8 χιλιόμετρα (από δεδομένα του IRAS), ενώ η μάζα της εκτιμάται σε 920 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,043 (από δεδομένα του IRAS). Η Μελουζίνα περιστρέφεται γύρω από τον εαυτό της μία φορά κάθε 12 ώρες και 58 λεπτά. Η μέση θερμοκρασία στην επιφάνειά της εκτιμάται σε 115 ως 110 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000373.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 372 Πάλμα | 373 Μελουζίνα | 374 Βουργουνδία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Ντεμανέ (Demanet)** είναι διπλός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1980 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή της πόλεως Ναμύρ του Βελγίου.

Φυσικά χαρακτηριστικά
---------------------

Η μέση διάμετρος του Ντεμανέ εκτιμάται σε 6,8 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,18 ± 0,03. Ο Ντεμανέ περιστρέφεται γύρω από τον εαυτό του μία φορά κάθε 13 ώρες 51 λεπτά και 15 δευτερόλεπτα.

Στις 24 Απριλίου 2021 ανακαλύφθηκε ότι ο Ντεμανέ έχει έναν δορυφόρο με μέσες διαστάσεις 1 χιλιόμετρο περίπου.

Εξωτερικοί σύνδεσμοι-πηγές
--------------------------

* Τροχιακά κ.ά. στοιχεία από το JPL

  



Αστεροειδείς| 3389 Σινζό | 3390 Ντεμανέ | 3391 Έιμυ |
Η **Λουδοβίκα (Ludovica)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

Φυσικά χαρακτηριστικά
---------------------

Η μέση διάμετρος της Λουδοβίκας υπολογίζεται σε 33 χιλιόμετρα, ενώ η μάζα της εκτιμάται σε 50 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,265 (από δεδομένα του IRAS). Η Λουδοβίκα περιστρέφεται γύρω από τον εαυτό της μία φορά κάθε 8 ώρες και 56 λεπτά. Η μέση θερμοκρασία στην επιφάνειά της εκτιμάται σε 105 ως 110 βαθμούς Κελσίου κάτω από το μηδέν, ενώ η μέγιστη σε -34 βαθμούς C.

Παραπομπές
----------

1. ↑  *JPL Small-Body Database*. 2000292.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 291 Αλίκη | 292 Λουδοβίκα | 293 Βραζιλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Καλιφόρνια (California)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 10,55. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την πολιτεία Καλιφόρνια των ΗΠΑ. Ο αστεροειδής αυτός ανήκει στην Οικογένεια αστεροειδών της Χλωρίδος.

Φυσικά χαρακτηριστικά
---------------------

Η μέση διάμετρος της Καλιφόρνιας υπολογίσθηκε σε 14,7 χιλιόμετρα (από δεδομένα του IRAS), ενώ η μάζα της εκτιμάται σε 3,31 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι ασυνήθιστα υψηλό για αστεροειδή: 0,495 (από δεδομένα του IRAS). Η Καλιφόρνια περιστρέφεται γύρω από τον εαυτό της με άγνωστη περίοδο περιστροφής. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν, αλλά η μέγιστη στο περιήλιο μπορεί να φθάσει και τους -17 βαθμούς Κελσίου.

Παραπομπές
----------

1. ↑  *JPL Small-Body Database*. 2000341.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 340 Εδουάρδα | 341 Καλιφόρνια | 342 Ενδυμίων |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το **PokerStars** είναι λογισμικό στο οποίο ο παίκτης μπορεί να κατεβάσει στον υπολογιστή του και να ξεκινήσει να παίζει πόκερ και τις παραλλαγές του όπως τα: Texas Holdem, Omaha, Omaha Hi/Lo (8 or Better), Stud, Stud Hi/Lo (8 or Better), Razz, Five-Card Draw, Deuce to Seven Triple Draw, Deuce to Seven Single Draw και Badugi. HORSE, HOSE, Mixed Hold'em, Mixed Omaha Hi/Lo, Triple Stud and 8-Game. Αυτό το λογισμικό είναι διαθέσιμο για υπολογιστές με Windows και Macintosh.

Ιστορικά στοιχεία
-----------------

Το PokerStars ξεκίνησε την beta έκδοση του λογισμικού του στις 11 Σεπτεμβρίου 2001 και αργότερα, στις 12 Δεκεμβρίου 2001, άρχισε παιχνίδια με πραγματικά χρήματα. Το PokerStars ήταν αρχικά καταχωρημένο στην Κόστα Ρίκα και ανήκει στην οικογένεια Scheinberg του Ισραήλ. Η εταιρεία στη συνέχεια μεταφέρθηκε στη Νήσο του Μαν που αποτελεί Κτήση του Βρετανικού Στέμματος. Το PokerStars έχει άδεια από την Gambling Supervision Commission της Νήσου του Μαν.

Μετά την μεταφορά της εταιρείας στη Νήσο του Μαν το PokerStars έχει αποτελέσει το αντικείμενο συζήτησης των μέσων μαζικής ενημέρωσης σχετικά με πιθανή αρχική δημόσια προσφορά ή συγχώνευση με εταιρεία εισηγμένη στο χρηματιστήριο. Αναλυτές εκτιμούσαν ότι η αξία της ήταν περίπου 2,5 δισεκατομμύρια δολάρια Αμερικής το 2004, κάτι που έκανε το Pokerstars μια εταιρεία από τις μεγαλύτερες μη εισηγμένες εταιρείες τυχερών παιχνιδιών στον κόσμο.

Στις 27 Δεκεμβρίου 2009, το Pokerstars κατέκτησε το παγκόσμιο ρεκόρ για το μεγαλύτερο online τουρνουά. Το ποσό συμμετοχής του τουρνουά ήταν $ 1 και ο αριθμός-ρεκόρ συμμετεχόντων έφτασε τους 149.196 παίκτες. Η ιστοσελίδα έκανε το χέρι νούμερο 60.000.000.000 στις 31 Μαρτίου 2011. Ο Pogo650 κέρδισε το χέρι ορόσημο κερδίζοντας 102.090$.

Το 2005, το **PokerStars.com** βραβεύτηκε από το eGaming ως η "Καλύτερη εταιρεία Online Poker της χρονιάς".

Το PokerStars έχει περίπου 20.000 παίκτες που παίζουν παιχνίδια με πραγματικά χρήματα καθημερινά.

Τον Οκτώβριο του 2008, το PokerStars ξεκίνησε το PokerStars.it, αποκλειστικά για τους Ιταλούς παίκτες, το οποίο προσφέρει τουρνουά με πραγματικά χρήματα σε ευρώ εκτός από τα συνήθη παιχνίδια με εικονικά χρήματα.

Το Pokerstars διοργανώνει το ‘Sunday Million’, ένα εβδομαδιαίο τουρνουά με εγγυημένο έπαθλο $ 1.500.000.Στις 29 Μαρτιου ο Έλληνας '69JOCKER69'κέρδισε το τουρνουά και το βραβείο τών $220.630.24

Παραπομπές
----------

1. ↑  "PokerStars to move its base before possible London float" , TheTimes.com , από τον Dominic Walsh , 3 Αυγούστου 2005
2. ↑  "Family stand to net $2bn from their online gamble" , thetimes.com ,από τον Dominic Walsh, 4 Ιανουάριος 2006
3. ↑  "Ο POGO650 κερδίζει τη γιορτή για τα 60δις χέρια Αρχειοθετήθηκε 2011-09-21 στο Wayback Machine." , pokernostra.gr ,από τον Νίκο Κόντη, 30 Μάρτιος 2011
4. ↑  "PokerStars Named Operator Of The Year" , PokerNews.com , από τον Earl Button, 16 Νοεμβρίου 2005
5. ↑  "PokerScout:Ανάλυση επισκεπτών των Online Poker εταιρειών στα Αγγλικά "
6. ↑  "O 69jocker69 κατακτά το Sunday Million Αρχειοθετήθηκε 2011-04-01 στο Wayback Machine." , pokerunion.gr , 28 Μαρτίου 2011

Εξωτερικοί σύνδεσμοι
--------------------

Ιστοσελίδα Pokerstars